****

**โครงการการเขียนบทความวิชาการอาเซียน ๔.๐ (ภาคไทย และอังกฤษ)**

**ประจำปีงบประมาณ ๒๕๖๑**



**๑. ชื่อโครงการ** : โครงการการเขียนบทความวิชาการอาเซียน ๔.๐ (ภาคไทย และอังกฤษ)

**๒. ชื่อหน่วยงาน** : ศูนย์อาเซียนศึกษา มหาวิทยาลัยมหาจุฬาลงกรณราชวิทยาลัย

**๓. ผู้รับผิดชอบโครงการ** : ศูนย์อาเซียนศึกษา มหาวิทยาลัยมหาจุฬาลงกรณราชวิทยาลัย

**๔. แผนงาน** : แผนงานพื้นฐาน: ด้านการพัฒนาและเสริมสร้างศักยภาพคน

**๕. โครงการเชื่อมโยงกับมาตรฐาน สกอ. :** องค์ประกอบที่ ๓ กิจกรรมพัฒนานิสิตนักศึกษา

 องค์ประกอบที่ ๕ การบริการทางวิชาการแก่สังคม

**๖. หลักการและเหตุผล**

ด้วยรัฐบาลมีนโยบายพัฒนาประเทศเพื่อก้าวสู่ความทันสมัยเป็น ไทยแลนด์ ๔.๐ ความคิดและการนำเสนอแนวคิดเกี่ยวกับประเด็นดังกล่าวของนักวิชาการ ครูอาจารย์ สถาบันการศึกษา จึงมีความสอดคล้องและจำเป็นเร่งด่วนเพื่อตอบสนองนโยบายของรัฐบาล การส่งเสริมการเขียนบทความวิชาการของคณาจารย์และเจ้าหน้าที่สายวิชาการและนิสิตเกี่ยวกับประชาคมอาเซียนมีความสำคัญและจำเป็นในการถ่ายทอดองค์ความรู้ใหม่ในองค์กรสู่โลกภายนอกให้เกิดประสิทธิภาพและมีประสิทธิผล มหาวิทยาลัยมหาจุฬาลงกรณราชวิทยาลัยได้กำหนดไว้ในประเด็นยุทธศาสตร์ พัฒนาและผลิตวารสารอาเซียนศึกษา มจร ทั้งภาษาไทยและภาษาอังกฤษและภาษาอาเซียน โดยมีการจัดทำวารสารพุทธอาเซียนศึกษา (Journal of Buddhist ASEAN Studies) และส่งเสริมการเขียนบทความวิชาการและบทความวิจัยเกี่ยวกับพระพุทธศาสนาในอาเซียนเชิงบูรณาการร่วมกับภาษา การศึกษา และวัฒนธรรมพื้นถิ่นในประเทศอาเซียนซึ่งกำหนดหัวข้อหลักให้สอดคล้องกับพันธกิจและนโยบายของมหาวิทยาลัย และในทางปฏิบัติที่จะทำให้การดำเนินงานเป็นไปตามยุทธศาสตร์และกลยุทธ์ด้านการพัฒนาและผลิตงานให้บริการวิชาการที่กำหนดไว้จำเป็นต้องจัดโครงการหรือกิจกรรมที่เกี่ยวข้องเพื่อให้เกิดการขับเคลื่อนและการดำเนินงานให้บรรลุตามเป้าหมายตามแผนยุทธศาสตร์ของมหาวิทยาลัย

ศูนย์อาเซียนศึกษามหาวิทยาลัยมหาจุฬาลงกรณราชวิทยาลัยมีวิสัยทัศน์เป็นศูนย์กลางการเรียนรู้พระพุทธศาสนาในอาเซียนและมีภารกิจพร้อมกับการจัดตั้งศูนย์เพื่อการบริหารงาน การวางแผนงาน การพัฒนาเครือข่าย การศึกษาวิจัย การจัดระบบสารสนเทศ และการให้บริการวิชาการองค์ความรู้ที่เกี่ยวข้องกับการบริการงานอาเซียน และประสานความร่วมมือกับส่วนงานของมหาวิทยาลัยและหน่วยงานอื่น ให้มีโอกาสในการพัฒนางานเขียนโดยเฉพาะการเขียนเชิงวิชาการทางพระพุทธศาสนาที่บูรณาการร่วมกับสังคม การศึกษา ภาษาและวัฒนธรรมอาเซียน ด้วยการจัดหลักสูตรระยะสั้น (วุฒิบัตร) เชิงปฏิบัติการเพื่อออกแบบการเขียนที่สร้างสรรค์และสามารถบูรณาการร่วมกับศาสตร์สมัยใหม่ เพื่อรองรับการเปิดตัวเข้าสู่การเป็นประชาคมอาเซียน ดังนั้น โครงการนี้จึงมีเป้าหมายที่สำคัญเพื่อพัฒนาศักยภาพของบุคลากรในการเขียนบทความวิชาการและยกระดับคุณภาพงานวิชาการของมหาวิทยาลัยมหาจุฬาลงกรณราชวิทยาลัยให้มีความเป็นสากลและเผยแพร่ในประชาคมอาเซียนต่อไป

**๗. วัตถุประสงค์**

๗.๑ เพื่อพัฒนาหลักสูตรระยะสั้น (วุฒิบัตร) การเขียนบทความวิชาการของบุคลากรและนิสิตให้สามารถพัฒนาบทความวิชาการทางพระพุทธศาสนาบูรณาการร่วมกับสังคม การศึกษา ภาษาและวัฒนธรรมอาเซียน โดยใช้กิจกรรมเชิงปฏิบัติการ

๗.๒ เพื่อผลิตงานบทความวิชาการทางพระพุทธศาสนาที่เชื่อมโยงกับประชาคมอาเซียน

๗.๓ เพื่อนำเสนอองค์ความรู้ใหม่ทางด้านพระพุทธศาสนาในประชาคมอาเซียนผ่านกระบวนการคิดและถ่ายทอดงานเขียนเชิงวิชาการ

**๘. ลักษณะของกิจกรรม**

ลักษณะของหลักสูตรระยะสั้นในโครงการแบ่งการดำเนินงานออกเป็น ๓ ระยะ ดังนี้

๑) หลักสูตรระยะสั้นเชิงปฏิบัติการ ภาคภาษาไทย เรื่อง “บทความวิชาการ (ภาษาไทย) กับประชาคมอาเซียน ๔.๐” เป็น ๑ ระยะ

๒) หลักสูตรระยะสั้นเชิงปฏิบัติการ ภาคภาษาอังกฤษ เรื่อง “บทความวิชาการ (ภาษาอังกฤษ) กับประชาคมอาเซียน ๔.๐” เป็น ๑ ระยะ

**หมายเหตุ :** เหตุผลที่แบ่งการดำเนินงานเป็น ๓ ระยะ เนื่องจากกระบวนการพัฒนางานบทความวิชาการเป็นกระบวนการที่ต้องอาศัยการติดตามและปฏิบัติงานอย่างจริงจังและต่อเนื่อง ทั้งนี้เพื่อให้ผลการดำเนินงานของโครงการบรรลุตามวัตถุประสงค์ของโครงการ และสามารถผลิตผลงานบทความวิชาการทางพระพุทธศาสนาที่เชื่อมโยงกับประชาคมอาเซียน

**๙. เป้าหมายผลผลิต**

 **๙.๑ ด้านปริมาณ**

๑) มีหลักสูตรระยะสั้น (วุฒิบัตร) การเขียนบทความวิชาการ ๒ หลักสูตร (ภาษาไทย และอังกฤษ)

๒) บุคลากรของมหาวิทยาลัยมหาจุฬาลงกรณราชวิทยาลัย ทั้งคณาจารย์และเจ้าหน้าที่ จำนวน ๓๐ รูป/คน

 ๓) นิสิตคนไทยและนานาชาติ ของมหาวิทยาลัยมหาจุฬาลงกรณราชวิทยาลัย จำนวน ๗๐ รูป/คน

๔) ผู้เข้ารับการอบรมสามารถผลิตบทความวิชาการทางพระพุทธศาสนาและประชาคมอาเซียน ไม่ต่ำกว่า ๘๐ บทความจากการเข้าอบรม คิดเป็นร้อยละ ๘๐ ของจำนวนผู้เข้าอบรมทั้งหมด

 **๙.๒ ด้านคุณภาพ**

 ๑) ผู้เข้ารับการอบรมมีทักษะในการเขียนบทความวิชาการและบทความวิจัยได้อย่างถูกต้องตามหลักวิชาการและสามารถผลิตบทความได้อย่างมีประสิทธิภาพ

 ๒) คณาจารย์สามารถนำทักษะที่ได้รับไปถ่ายทอดต่อให้กับนิสิตโดยเฉพาะในระดับบัณฑิตศึกษา เพื่อให้สามารถเขียนบทความวิชาการได้อย่างมีประสิทธิภาพ

**๙.๓ ด้านเวลาและสถานที่**

 ระยะเวลาดำเนินการ แบ่งเป็น ๓ ระยะ ดังนี้

 ระยะที่ ๑ วันที่ ๑ – ๙ มีนาคม ๒๕๖๑ (รวม ๗ วันเว้นวันหยุด) วิทยาลัยสงฆ์พุทธปัญญาศรีทวารวดี

 ระยะที่ ๑ วันที่ ๑ – ๙ มิถนายน ๒๕๖๑ (รวม ๗ วันเว้นวันหยุด) วิทยาเขตนครศรีธรรมราช

ระยะที่ ๒ วันที่ ๑๙ – ๒๙ มิถุนายน ๒๕๖๑ (รวม ๗ วันเว้นวันหยุด) มหาวิทยาลัยมหาจุฬาลงกรณราชวิทยาลัย ส่วนกลาง

**๑๐. กลุ่มเป้าหมาย**

คณาจารย์ เจ้าหน้าที่และนิสิต ทั้งที่เป็นคนไทยและนานาชาติ ของมหาวิทยาลัยมหาจุฬาลงกรณราชวิทยาลัย ทั้งส่วนกลางและภูมิภาครวมทั้งหมด ๑๐๐ รูป/คน

**๑๑.ขั้นตอนและระยะเวลาดำเนินโครงการ**

 **ขั้นตอนการดำเนินงาน**

 **๑๑.๑ ขั้นเตรียมการ**

 - ขออนุมัติโครงการ

 - ประสานงานวิทยากร และหน่วยงานที่เกี่ยวข้อง

- ติดต่อประสานงานไปยังหัวหน้าส่วนงานเพื่อเข้าร่วมกิจกรรมเชิงปฏิบัติการ

 **๑๑.๒ ขั้นดำเนินการ**

 - ดำเนินการจัดกิจกรรมเชิงปฏิบัติการตามกำหนดการ

 **๑๑.๓ ขั้นสรุปผลการดำเนินงาน**

 - ประเมิน/สรุปผลการดำเนินงานโครงการ

 - ส่งรายงานสรุปผลดำเนินงาน

**๑๑.๔ ระยะเวลาการดำเนินงาน**

|  |  |  |
| --- | --- | --- |
| **ลำดับที่** | **กิจกรรม** | **ระยะเวลาการดำเนินการ** |
| **ม.ค. ๖๑** | **ก.พ. ๖๑** | **มี.ค.๖๑** | **มิ.ย.๖๑** | **ก.ค.๖๑** |
| ๑ | ขออนุมัติโครงการ |  |  |  |  |  |
| ๒ | ประชุมวางแผน/ประสานงาน |  |  |  |  |  |
| ๓ | หลักสูตรระยะสั้นเชิงปฏิบัติการ ระยะที่ ๑ |  |  |  |  |  |
| ๔ | หลักสูตรระยะสั้นเชิงปฏิบัติการ ระยะที่ ๒ |  |  |  |  |  |
| ๕ | หลักสูตรระยะสั้นเชิงปฏิบัติการ ระยะที่ ๓ |  |  |  |  |  |
|  | สรุปผลการดำเนินการและติดตามผล |  |  |  |  |  |

**๑๒. งบประมาณ**

|  |  |  |
| --- | --- | --- |
| ๑๒.๑ | **จำนวนเงินงบประมาณ:** |  **๓๐๐,๐๐๐ บาท** |
| ๑๒.๒ | **ที่มางบประมาณ: งบอุดหนุนจากรัฐบาล**  **แผนงานรองรับเข้าสู่ประชาคมอาเซียน** |
| ๑๒.๓ | **การใช้จ่ายงบประมาณ:**  |  |
|  | ๑) ค่าเอกสารประกอบการจัดหลักสูตรระยะสั้นเชิงปฏิบัติการ ๑๐๐ คนๆ ละ ๒๐๐ บาท (**๒๐๐x๑๐๐)**  | = ๒๐,๐๐๐ บาท |
|  | ๒) ค่าตอบแทนวิทยากร |  |
|  | - วิทยากรภายนอก (๒ รูป/คน) ๒๔ วันๆ ละ ๒,๐๐๐ (**๒๔x๒,๐๐๐)** | = ๙๖,๐๐๐ บาท |
|  | - วิทยากรภายใน (๑ รูป/คน) ๑๒ วันๆ ละ ๒,๐๐๐ (**๑๒x๒,๐๐๐)**  | = ๒๔,๐๐๐ บาท |
|  | - ประธานเปิดงาน และปิดงาน ๓ ระยะเป็น ๖ ครั้งๆ ละ ๒,๐๐๐  (**๖x๒,๐๐๐)**  | = ๑๒,๐๐๐ บาท |
|  | ๓) ค่าพาหนะ |  |
|  | - ค่าพาหนะของวิทยากรภายนอก (ค่าเดินทางไปกลับ) (**๒๔x๑,๐๐๐)**  | = ๒๔,๐๐๐ บาท |
|  | - ค่าพาหนะของประธานเปิดงานและปิดงาน (**๖x๑,๐๐๐)**  | = ๖,๐๐๐ บาท |
|  | ๔) ค่าน้ำปานะ ๑๐๐ คนๆ ละ ๓๐ บาท (**๒๑x๑๐๐x๒๐)**  | = ๔๒,๐๐๐ บาท  |
|  | ๕) ค่าประชาสัมพันธ์ | = ๑๐,๐๐๐ บาท |
|  | ๖) ค่าตอบแทนการปฏิบัติงานบุคลากรจำนวน ๒ รูป/คน  **จำนวน ๒๑ วันๆ ละ ๒๐๐ บาท (๒x๒๑x๒๐๐)**  | = ๒๔,๐๐๐ บาท |
|  | ๗) ค่าตอบแทนผู้อ่านบทความ **๒ ท่าน ๘๐ บทความ (๒x๘๐x๕๐๐)**  | = ๒๔,๐๐๐ บาท |
|  | ๘) ค่าของที่ระลึกวิทยากร และประธานพิธีเปิดและปิด  รวมเป็น ๔ ชุดๆ ๒,๐๐๐ (**๔x๒,๐๐๐)**  | = ๘,๐๐๐ บาท |
|  | ๙) ค่าจัดทำใบวุฒิบัตร จำนวน ๑๐๐ ใบๆ ละ ๑๐๐ บาท  | = ๑๐,๐๐๐ บาท |
|  | **รวมทั้งสิ้น**  |  **๓๐๐,๐๐๐ บาท** |
| หมายเหตุ ทั้งนี้เป็นการจ่ายระบบแบบถัวเฉลี่ยตามเกณฑ์ของมหาวิทยาลัย |

**๑๓. ตัวชี้วัด**

 **๑๓.๑ ผลผลิต (Output)**

 จำนวนหลักสูตรระยะสั้น (วุฒิบัตร) จำนวน ๒ หลักสูตร ภาษาไทยและภาษาอังกฤษ ผู้เข้ารับการอบรมเชิงปฏิบัติการสามารถผลิตบทความวิชาการทางพระพุทธศาสนาและประชาคมอาเซียน ไม่ต่ำกว่า ๘๐ บทความจากการเข้าอบรม คิดเป็นร้อยละ ๘๐ ของจำนวนผู้เข้าอบรมทั้งหมด

**๑๓.๒ ผลลัพธ์ (Outcome)**

 ผู้เข้าร่วมโครงการอบรมเชิงปฏิบัติการพัฒนาศักยภาพการเขียนบทความวิชาการสู่ประชาคมอาเซียน มีทักษะในการเขียนบทความวิชาการและบทความวิจัยที่มีการบูรณาการพระพุทธศาสนาร่วมกับสังคม การศึกษา ภาษาและวัฒนธรรมอาเซียน

**๑๔. ประโยชน์ที่คาดว่าจะได้รับ**

๑๔.๑ ทำให้บุคลากรของมหาวิทยาลัยและนิสิตมีทักษะในการพัฒนางานเขียนบทความทางพระพุทธศาสนาบูรณาการร่วมกับสังคม การศึกษา ภาษาและสังคมวัฒนธรรมอาเซียน

๑๔.๒ บุคลากรของมหาวิทยาลัยและนิสิตสามารถผลิตเขียนบทความวิชาการทางพระพุทธศาสนาที่เชื่อมโยงกับประชาคมอาเซียน

๑๔.๓ บุคลากรของมหาวิทยาลัยและนิสิตสามารถพัฒนาองค์ความรู้ใหม่ทางด้านพระพุทธศาสนาในประชาคมอาเซียนผ่านกระบวนการเขียนบทความวิชาการ

๑๔.๔ ศูนย์อาเซียนศึกษา ได้หลักสูตรระยะสั้น (การเขียนบทความวิชาการ) วุฒิบัตร ๒ หลักสูตร คือ หลักสูตรภาษาไทยและภาษาอังกฤษ